Diari Oficial de la Generalitat Valenciana


Sumari del DOGV 8975, del 15-12-2020 (2020/10990)

Notificació de la sentència dictada en el procediment de guadia custòdia número 978/2018.
-----------------------------------------------------------------------------------------

### Dades del document

Número de DOGV
:   8975

Data del DOGV
:   15-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10709


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de guadia custòdia número 978/2018. [2020/10432]  
En el procediment de família, guarda, custòdia o aliments de fills menors no matrimonials no consensuats [F02] - 000978/2018, seguit a instàncies de Teodora Stan, contra Claudiu Toma, s'ha dictat la sentència que, literalment, és com segueix:  
Pertoca, en interés del menor, adoptar les mesures següents que regiran entre aquest i els seus dos progenitors:  
1r. La pàtria potestat del menor \*\*\* serà conjunta entre els dos progenitors però serà exercida de manera exclusiva per la mare, Teodora Stan, atés que el menor conviu exclusivament amb la seua progenitora i no ha tingut a penes contacte amb el seu pare. És, per tant, la mare qui s'encarrega i cuida d'ell, i, de conformitat amb el que disposa l'article 156 del Codi Civil, només aquesta podrà realitzar qualsevol tràmit administratiu davant de qualsevol organisme oficial públic o privat, inclosa la petició i/o renovació del NIE, NIF o passaport, així com desplaçar-se i poder eixir del territori nacional amb la seua mare.  
  
2n. La guàrdia i custòdia del menor \*\*\* Toma s'atorga a la mare, Teodora Stan, atés que resideix amb aquesta des que va nàixer.  
3r. Respecte del règim de visites entre el menor i el seu progenitor, com s'ha raonat més amunt, atés que no hi ha cap contacte entre tots dos, pertoca suspendre el règim de visites, sense perjudici que, si el progenitor ho sol·licita, i analitzades, en el seu moment, les circumstàncies concurrents, se n'acorde un en el procediment corresponent.  
  
4t. S'estableix una pensió d'aliments, atesa la situació actual de les parts i del fill, que continua cursant estudis i té 9 anys, així com el cabal o els mitjans de qui els dona, d'acord amb l'article 146 del mateix cos legal, proporcionalitat que, en tot cas, queda difuminada en el marge de cobertura de les necessitats (alimentació, roba, educació, oci, etc., com a elements integrants del concepte jurídic d'aliments) de l'alimentat, integrants de l'anomenat ?mínim vital- o mínim imprescindible per al desenvolupament de l'existència d'aquest en condicions de suficiència i dignitat, de 200 euros mensuals a favor del fill, quantitat que constitueix el mínim per a atendre les necessitats bàsiques d'alimentació, roba i educació que necessita el menor, ja que, malgrat que la part actora sol·licita una pensió de 300 euros, de l'interrogatori practicat a la mare no es desprén que el menor tinga necessitats per a fixar una pensió per tal import i la quantitat de 200 euros mensuals s'estima suficient per a sufragar les necessitats d'alimentació, roba i estudis que el menor requerirà. Els 200 euros mensuals fixats com a pensió d'aliments hauran d'ingressar-se en el compte que, per a aquest fi, designe la mare, els cinc primers dies de cada mes per mesos anticipats. Aquesta quantitat s'actualitzarà anualment d'acord amb l'índex de preus al consum que publique l'Institut Nacional d'Estadística o l'organisme que el substituïsca. Igualment, les despeses extraordinàries del fill hauran de sufragar-se al 50 % entre els dos progenitors.  
  
Segon. No s'hi aprecien mèrits suficients per a establir una condemna especial a les costes d'aquest procediment, atesa l'estimació de la pretensió principal plantejada per les dues parts, així com l'objecte d'aquest procediment, i de conformitat amb el criteri seguit en matèria de família per la secció 10 de l'Audiència Provincial de València.  
  
Vistos els preceptes legals i tots els altres que hi són aplicables de manera general i pertinent.  
  
«Dispositiva  
Estime la demanda plantejada per Teodora Stan, contra Claudiu Toma, i ordene com a mesures definitives que hauran de regir entre tots dos en relació amb el seu fill, R.A.T., les que s'indiquen en el fonament de dret primer d'aquesta resolució.  
Tot això, sense fer una condemna especial a les costes d'aquest procediment.  
Aquesta és la meua sentència, que, de conformitat amb el que es disposa en els articles 265 i 266 de la Llei orgànica del poder judicial, s'anotarà en el llibre corresponent, se n'expedirà una testimoniança a les actuacions originals i es notificarà a les parts, a les quals se'ls farà saber que, en contra, hi poden interposar en aquest jutjat un recurs d'apel·lació, dins del termini de 20 dies comptador a partir de la notificació, amb la constitució prèvia d'un depòsit de 50 euros en el compte de depòsits i consignacions d'aquest jutjat en l'entitat Banco Santander (disposició addicional 15a de l'LO 1/2009). Ho pronuncie, mane i signe.»  
I, atés que es desconeix el parador del demandat, Claudiu Toma, expedisc aquest edicte a fi que li valga de notificació en deguda forma.  
  
  
Gandia, 5 de novembre de 2020.- El lletrat de l'Administració de justícia: Vicente Miñana Llorens.